**Ministru kabineta noteikumu projekta „Kārtība, kādā pārrauga pašvaldību autoceļu uzturēšanu”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par autoceļiem” (turpmāk – Likums) 7.panta otrā daļa un pārejas noteikumu 21.punkts.Valsts kontroles 2016. gada 29. janvāra revīzijas ziņojums Nr. 2.4.1-7/2015. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Kārtība, kādā pārrauga pašvaldību autoceļu uzturēšana” (turpmāk – Projekts) noteic kārtību, kādā valsts akciju sabiedrība “Latvijas Valsts ceļi” (turpmāk – LVC) pārrauga pašvaldību autoceļu uzturēšanu. Projektā ietvertas šādas izmaiņas salīdzinājumā ar spēkā esošajiem Ministru kabineta 2008. gada 8. janvāra noteikumiem Nr. 10 “Kārtība, kādā tiek pārraudzīta pašvaldību ceļu, komersantu ceļu un māju ceļu būvniecība, rekonstrukcija un uzturēšana” (turpmāk – Noteikumi Nr. 10):1. Saeima 2017.gada 27.aprīlī pieņēma grozījumus Likuma 7.panta otrajā daļā, paredzot deleģējumu Ministru kabinetam noteikt kārtību, kādā tiek pārraudzīta pašvaldību autoceļu uzturēšana, kā arī Likuma 7.panta trešajā daļā, precizējot deleģējumu LVC, proti, ka Satiksmes ministrija deleģē valsts autoceļu tīkla pārvaldīšanu, valsts autoceļu tīkla finansējuma administrēšanu un ar to saistīto darbu programmu vadību un izpildes kontroli, iepirkumu organizēšanu valsts vajadzībām, valsts autoceļu būvniecības programmu vadību un būvniecības uzraudzību, ceļu satiksmes organizācijas uzraudzību, kā arī pašvaldību autoceļu uzturēšanas pārraudzību LVC saskaņā ar deleģēšanas līgumu (pašlaik spēkā ir 2016.gada 14.decembra deleģēšanas līgums Nr. SM2016/-58). Saskaņā ar Likuma pārejas noteikumu 21.punktu Ministru kabinetam līdz 2017. gada 1. septembrim jāizdod Likuma 7. panta otrajā daļā (jaunajā redakcijā) minētie noteikumi, kas nosaka kārtību, kādā tiek pārraudzīta pašvaldību autoceļu uzturēšana, un ka līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2017. gada 1. septembrim piemērojami Noteikumi Nr. 10, ciktāl tie nav pretrunā ar Likumu. Pamatojoties uz iepriekš minēto, Projektā vairs nav ietverts regulējums par komersantu un māju ceļu uzturēšanas un būvniecības pārraudzību un par pašvaldību ceļu būvniecības pārraudzību.2. Valsts kontroles 2016. gada 29. janvāra revīzijas ziņojumā Nr. 2.4.1-7/2015 “Vai īstenotā valsts un pašvaldību politika ir veicinājusi pašvaldību ceļu un ielu attīstību?” Satiksmes ministrijai sniegts ieteikums pilnveidot pašvaldību ceļu pārraudzības sistēmu, nodrošinot, ka valsts akciju sabiedrības “Latvijas Valsts ceļi” konstatētie trūkumi pašvaldību darbībā tiek novērsti. Ņemot vērā iepriekš minēto, Projektā ir iekļauts 11. punkts, kas paredz, ka gadījumā, ja LVC uzturēšanas darbu pārbaudes (turpmāk – pārbaude) laikā konstatē, ka autoceļu uzturēšanas darbos izmantotajiem būvizstrādājumiem nav atbilstošas ekspluatācijas īpašību deklarācijas vai atbilstības deklarācijas, tā informē Patērētāju aizsardzības centru, kas rīkosies atbilstoši Patērētāju tiesību aizsardzības likumā, Ministru kabineta 2006.gada 1.augusta noteikumos Nr. 632 “Patērētāju tiesību aizsardzības centra nolikums” un citos normatīvajos aktos tam noteiktajai kompetencei. Papildus gadījumā, ja LVC konstatēs, ka pašvaldība nav novērsusi pārbaudes ziņojumā norādītās neatbilstības normatīvo aktu un obligāto standartu prasībām (turpmāk – neatbilstības) vai atbilstoši šo noteikumu 8. punktam nav informējusi LVC par pārbaudes ziņojumā norādīto neatbilstību novēršanu, LVC informēs Vides aizsardzības un reģionālās attīstības ministriju atbilstoši likuma “Par pašvaldībām” 5. panta piektajai daļai, kas noteic, ka valsts pārvaldes iestādēm un amatpersonām, kuras likumos paredzētajos gadījumos un noteiktajā kārtībā pārrauga pašvaldību darbības likumību un konstatē, ka pašvaldības dome, tās priekšsēdētājs, priekšsēdētāja vietnieks, kā arī citas pašvaldības institūcijas nepilda vai pārkāpj Satversmi, likumus, Ministru kabineta noteikumus vai arī nepilda tiesas spriedumus, ir pienākums par to ziņot Vides aizsardzības un reģionālās attīstības ministrijai. Projektā nav iekļauta norma par ziņošanu Vides aizsardzības un reģionālās attīstības ministrijai, ņemot vērā, ka tas dublētu likuma “Par pašvaldībām” 5. panta piekto daļu, un, pamatojoties uz Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 3.2. apakšpunktu, kas noteic, ka normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu.3. Projektā ir paredzēta kārtība, kādā pašvaldības var izteikt iebildumus par pārbaudes ziņojumā norādītajām neatbilstībām un to novēršanas termiņiem, proti, ja pašvaldība nepiekrīt pārbaudes ziņojumā norādītajām neatbilstībām vai to novēršanas termiņam, tai ir pienākums piecu darbdienu laikā no pārbaudes ziņojuma saņemšanas dienas informēt LVC par iebildumiem, tos atbilstoši pamatojot. Attiecīgi LVC piecu darbdienu laikā pēc šo noteikumu 9. punktā norādītās informācijas saņemšanas izvērtē pašvaldības iebildumu pamatotību, un izvērtējuma rezultātu (neatbilstību svītrošanu vai precizēšanu, jauna neatbilstību novēršanas termiņa noteikšanu, pamatotu atteikumu grozīt vai svītrot pārbaudes ziņojumā norādītās neatbilstības vai to novēršanas termiņu) norāda pārbaudes ziņojumā, kā arī informē par to pašvaldību.Projektā nav iekļauta norma, ka LVC lēmumus var apstrīdēt Satiksmes ministrijā, bet Satiksmes ministrijas lēmumus var pārsūdzēt Administratīvajā rajona tiesā Administratīvā procesa likumā noteiktajā kārtībā, jo pēc savas būtības pārbaudes ziņojums nav administratīvais akts un nav izskatāms Administratīvā procesa likumā noteiktajā kārtībā.4. Projektā ir ietverti redakcionāli precizējumi, tostarp atbilstoši termins “tehniskā revīzija” aizstāts ar terminu “uzturēšanas darbu pārbaude”.Ar Noteikumu projekta spēkā stāšanās brīdi spēku zaudēs Noteikumi Nr. 10. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība “Latvijas Valsts ceļi”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, LVC, Vides aizsardzības un reģionālās attīstības ministrija, Patērētāju tiesību aizsardzības centrs. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Administratīvās izmaksas, salīdzinot ar pašreizējo regulējumu, nemainās. |
| 4. | Cita informācija | Nav. |

|  |
| --- |
| **VI Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2017. gada 4. janvārī publicēts Satiksmes ministrijas tīmekļa vietnē, sadaļā “Izstrādē esošie attīstības plānošanas dokumenti un tiesību akti”. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LVC, pašvaldības, Vides aizsardzības un reģionālās attīstības ministrija, Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Satiksmes ministrs U. Augulis

Vīza: valsts sekretārs K. Ozoliņš

21.08.2017. 14:53

1028

A. Granīta, 67028157,

Andra.Granita@lvceli.lv

D. Supe, 67028253

dace.supe@sam.gov.lv